CELEX: E2014J0007
Language: el
Date: 2014-09-24 00:00:00
Title: Απόφαση του Δικαστηρίου, της 24ης Σεπτεμβρίου 2014 , στην υπόθεση E-7/14 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους ΕΟΧ να εκπληρώσει τις υποχρεώσεις του — Ελεύθερη παροχή υπηρεσιών — Άρθρο 36 της συμφωνίας ΕΟΧ — Πλήρες τέλος ταξινόμησης σε μισθωμένα οχήματα με κινητήρα που εισάγονται προσωρινά στη Νορβηγία από νορβηγούς πολίτες)

16.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/5
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 24ης Σεπτεμβρίου 2014
   στην υπόθεση E-7/14
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους ΕΟΧ να εκπληρώσει τις υποχρεώσεις του — Ελεύθερη παροχή υπηρεσιών — Άρθρο 36 της συμφωνίας ΕΟΧ — Πλήρες τέλος ταξινόμησης σε μισθωμένα οχήματα με κινητήρα που εισάγονται προσωρινά στη Νορβηγία από νορβηγούς πολίτες)
   (2015/C 122/06)
   Στην υπόθεση υπόθεση E-7/14, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ με αίτημα να αναγνωριστεί ότι, διατηρώντας σε ισχύ εθνικούς κανόνες που προβλέπουν ότι για τα μισθωμένα οχήματα με κινητήρα που είναι ταξινομημένα στην αλλοδαπή και εισάγονται προσωρινά στη Νορβηγία από κατοίκους της Νορβηγίας απαιτείται η καταβολή ολόκληρου του ποσού του τέλους ταξινόμησης, χωρίς ο ενδιαφερόμενος να έχει κανένα δικαίωμα να τύχει απαλλαγής ή επιστροφής στις περιπτώσεις που το όχημα ούτε προορίζεται να χρησιμοποιείται κυρίως στη Νορβηγία σε μόνιμη βάση ούτε, στην πράξη, χρησιμοποιείται κατ’ αυτόν τον τρόπο, το Βασίλειο της Νορβηγίας παρέβη τις υποχρεώσεις που υπέχει σύμφωνα με το άρθρο 36 της συμφωνίας ΕΟΧ, το Δικαστήριο, αποτελούμενο από τους Carl Baudenbacher, πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση στις 24 Σεπτεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι το Βασίλειο της Νορβηγίας παρέβη τις υποχρεώσεις που υπέχει βάσει του άρθρου 36 της συμφωνίας ΕΟΧ, διατηρώντας σε ισχύ εθνικούς κανόνες που προβλέπουν ότι για τα μισθωμένα οχήματα με κινητήρα που είναι ταξινομημένα στην αλλοδαπή και εισάγονται προσωρινά στη Νορβηγία από κατοίκους της Νορβηγίας απαιτείται η καταβολή ολόκληρου του ποσού του τέλους ταξινόμησης, χωρίς ο ενδιαφερόμενος να έχει κανένα δικαίωμα να τύχει απαλλαγής ή επιστροφής όταν το όχημα ούτε προορίζεται να χρησιμοποιείται κυρίως στη Νορβηγία σε μόνιμη βάση ούτε, στην πράξη, χρησιμοποιείται κατ’ αυτόν τον τρόπο.
            
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.